אנשי הים התיכון

בוחרים בים
2022-11-01 11:00 - 16:30 (Asia/Jerusalem)
ביום הבחירות, 1.11.22 נבחר בים ובשמירה עליו, ונחגוג בשמורת ים אכזיב את הכרזת השמורה ואת פתיחת מרוץ האקלים שיצא מראש הנקרה.
11:00-15:00
סדנאות אקולגיות לכל המשפחה: אקו פריקו, משחקי חוף, תערוכת צילומי ים וחוף ועוד.
13:00-15:00
סיורי חוף עם חנן אזולאי – מומחה לרצועת החוף והחיים בשמורה הימית.
דוכני הסברה של קהילת הים המקומית שומרי החוף והים, חרום ים, ואחרים.
13:30-15:30
הופעות חיות: דורבן הילס, המתיוונים, דנה אפרתי ועוד
הרצאות טד : אייל מילר (רשות הטבע והגנים), ד"ר מיה אלסר (דלפיס ), מייקל רפאל (אנשי הים התיכון), יובל אלון ( קיימא) ועוד.
15:30
טקס פתיחת מירוץ האקלים, RUNNING OUT OF TIME! ,מירוץ השליחים הגדול בעולם, להעלאת המודעות למשבר האקלים. בהשתתפות אריק רוזנבלום, מנכ"ל אקואושן, משה דוידוביץ, ראש מועצת מטה אשר.
16:00
הזנקת מרוץ האקלים.

משבר האקלים- זה הזמן לפעול. הרצאה של מייקל רפאל
2022-10-24 20:00 - 21:00
לקראת הקופ 27 (ועידת האקלים העולמית בשארם), שיחה מרתקת עם: מייקל רפאל – מנהלת האקלים, אנשי הים התיכון, המרד בהכחדה. במפגש נסקור את הגורמים למשבר האקלים ואת התחזיות של המדענים.
מעט יותר בהרחבה:
מזכ"ל האו"ם אמר:
"חצי מהאנושות חיה באזורי סכנה- הצפות, בצורות, סופות קיצוניות, שריפות יער ועוד. אנחנו צריכים לבחור: פעולה קולקטיבית או התאבדות קולקטיבית. זה בידיים שלנו".
בינתיים בישראל, אין פעולות ממשיות למען העתיד שלנו ושל הדורות הבאים. אזור הים התיכון מושפע בצורה קיצונית ואם לא נפעל במהירות ונחישות גם הים שלנו בסכנה אמיתית. החדשות הטובות הן שאת התחזיות השחורות עדיין אפשר למנוע.
אם אתם רוצים להבין סוף סוף במה מדובר? או אם שמעתם מספיק ורוצים לדעת מה ניתן לעשות?
המפגש הזה הוא בשבילכן.ם.!
ההרצאה בזום: להרשמה https://bit.ly/3e6VJLb

חגיגת השמורות הימיות - הפנינג לכל המשפחה
2022-09-02 15:00 - 19:00
בואו לסגור איתנו את החופש הגדול במסיבה הכי שווה על החוף. ביום שישי 2.9.22 החל מהשעה 15:00 בחוף שקמונה בחיפה. באירוע נחגוג את הכרזתה של שמורת ראש כרמל – חיפה, בסימן השמורות הימיות בישראל. סיורים, מתחם יוגה, הופעות חיות, פעילויות לילדים ועוד. מתאים לכל המשפחה. הכניסה חופשית! מחכים לכם, קהילות אנשי הים התיכון.
פרטים נוספים: https://bit.ly/3vSrFbZ

הכשרת התנדבות קהילת ים דרום
2022-08-05 09:00 - 17:00
יש לך קצת זמן פנוי באוגוסט-ספטמבר? רוצה לעשות שינוי ולהשפיע על הסביבה החופית והימית?
בסדנה נלמד איך כדאי לגשת לאנשים וגם את עשרת הדיברות של מה לעשות/ לא לעשות בהסברה לכל הגילים.
הכרות עם עמדת ההסברה ומשחקי החוף וכמובן חלוקה לתפקידים וצוותים.
בתוכנית
9:00 התכנסות ונשנושים
9:15 "הגישה משנה" – סדנת הסברה ועמידה מול קהל:
איך לגשת להסברה נעימה, להעלות מודעות ולעודד
. לשינוי הרגלים בריא לנו ולסביבה (אורית חן)
10:00 ארוחת בוקר ים תיכונית
10:30 שיחה עם דוד חלפון פקח ימי
11:30 הכרות עם ציוד, כלים ותפעול משחקי החוף.
ההכשרה בבית ספר שדה שקמים, ניצנים.
הרשמה בלינק:
https://forms.gle/PXiSVSa8SqDe5rrC9

פסולת ימית - בעיה עולמית. מרצה דר' גליה פסטרנק
2022-07-25 20:00 - 21:00
הרצאה מרתקת של דר' גליה פסטרנק , מומחית לפסולת ימית, על מחקר שביצעה דרך אונ' חיפה ובשותפות עם עמותת אקואושן. מחקר אשר בעקבותיו יצא משרד הגנת הסביבה בפרויקט "חד פעמי לא בים שלי".
בהרצאה נשמע על פסולת הפלסטיק בארץ ועולם-
מהיכן היא מגיעה?
האם היא מסכנת אותנו?
על מי האשמה ומה אנחנו יכולים לעשות כדי להפחית אותה!
מתי? 25/7 יום שני ב 20:00
👈 להרשמה להרצאה:
https://bit.ly/3R8F0G3
👈 קישור לאיוונט:
https://fb.me/e/22h9XokfW

ארמונות בחול - סדנת תפיסול עם גבי ריינבו
2022-07-23 17:00 - 18:30
סדנת פיסול ארמונות בחול עם האמן גבי ריינבו בחוף בצת עמוד 27. ( 200 מ' דרומית לגשר ולשפך נחל בצת).
הסדנה במסגרת יום שלם של הסברה ומודעות לסביבה ולשמורה הימית מטעם הקהילה המקומית של אנשי הים התיכון ( שומרי החוף והים ) תושבים מוזמנים לבקר במרכז הסברה החל מ 1000. במקום יהיו חומרי הסברה לעיון ופעילים להדרכה. כדאי להביא – כובע, מים, עת קטן לחפירה וציליה אישית.
ללא עלות

מדוזות - ממטרד למשאב. מרצה דור אדליסט
2022-07-21 19:00 - 20:30
המעלות עולות והמדוזות מגיעות ולאור הביקוש להבנת החיה המרתקת הזו- הצלחנו להשיג את ההרצאה של ד"ר דור אדליסט, אקולוג ימי אופטימי שחוקר מדוזות כבר למעלה מעשור באוניברסיטת חיפה ובשיתוף האיחוד האירופי.
ההרצאה בחוף ב"ש באשדוד. מיקום מדוייק ינתן בהמשך
לשיריון מקום יש להירשם בקישור: https://forms.gle/t8JRgjNpwNw8mA7D6

הצצה באצה - סיור בחוות סיקורה
2022-07-08 09:30 - 11:30
סיור בחוות סיקורה החושף אותנו לעולמן המופלא של האצות, לתרומתן העצומה לכדור הארץ ובהקשר ספציפי יותר לתזונתנו ולבריאות גופנו.
בתוכנית: הרצאה קצרה, סיור במתקן סיקורה כולל טעימות. ומשחק נושא פרסים למתנדבים.
מיקום: חוות סיקורה, מכמורת, בארגון 'קהילת ים שרון' /אקואושן
נא להירשם מראש. מספר המקומות מוגבל:
https://forms.gle/NEgGpB3FcaFrGJC28

כלב הים הנזירי, סיפורים וסודות - 28.6
2022-06-28 19:00 - 20:30
חשיבות הצילום המזהה בהבנת האקולוגיה השימורית של כלב הים הנזירי הים-תיכוני
מרצה: ד"ר בונדונה, מייסד ארגון Archipelagos באיטליה ונשיא מועצת המנהלים; חוקר כלבי ים נזיריים ים-תיכוניים בים האדריאטי ובים היוני. ד"ר בונדונה יגיע לישראל במסגרת פעילות עמותת 'דלפיס' בפרויקט האזורי לשימור כלב הים הנזירי במזרח הים התיכון, במימון ה MSA (Monk Seal Alliance).
כלב הים הנזירי הים-תיכוני מוגדר כמין בסכנת הכחדה על ידי ארגון שימור הטבע העולמי ואוכלוסייתו העולמית מונה בין 700-800 פרטים. מספרים אלו מבוססים בעיקר על גרעיני הרבייה הידועים ואינם מביאים בחשבון תצפיות חוזרות של פרטים ממין זה בבתי הגידול השונים שלו. על מנת לאפשר שימור יעיל של המין ולהביא להתאוששותו, יש לזהות את הפרטים השונים ולעקוב אחריהם.
ד"ר בונדונה יספר בהרצאתו על עבודתו בשנים האחרונות עם אליקי פאנו, מחלוצות המחקר על מין זה בים היוני ועל הפרויקט המשותף שלהם המתעד את התאוששות כלבי הים באזור בעזרת בעזרת מצלמות אינפרא-אדום שהותקנו במערות ימיות ומאפשרות את זיהוי הפרטים השונים. תהליך זיהוי הפרטים יוצג בפני הקהל

מצעד למען החיים בים - יום האוקיינוסים - 9.6
2022-06-09 18:00 - 20:00
עצרו את המכמורות למען החיים בים
יום חמישי ה-09.06 – תל אביב
ביום האוקיאנוסים ב-9 ליוני בשעה 18:00, נצעד יחד אירגוני בעלי החיים, ארגוני סביבה וים, צעירים ומבוגרים אוהבי הים בצעדה ססגונית על טיילת תל אביב מהמרינה לפרק צרלס קלור. בצעדה נרים באנרים ושלטים שקוראים להגן על הים, לשמור על מגוון המינים ובעלי החיים ולאסור דייג מכמורות. בצעדה יהיו בובות ענק של יצורים ימיים ולהקה צועדת שתנגן מוזיקה מרימה.
האו"ם קורא לעולם להפוך 30% מהים לשמורות ימיות לפני שהמצב יגיע לקריסה רחבה של המערכות האקולוגיות בים שתביא להשפעות גם על האנושות. בינתיים כאן בישראל חורשות מכמורתנים (סירות דייג גדולות) את קרקעית הים שפוגעות בחיים בים ומשחררת כמות פליטות פחמן גדולה. רק קול חזק ובועט של האזרחים תשנה את המצב.
הצטרפו אל חופש לבעלי החיים, מגמה ירוקה, מרד בעלי החיים, אנשי הים התיכון, אנימלס, החצי הכחול של החברה להגנת הטבע, ועוד ארגונים אחרים להגן על היצורים בים ולבקש מהממשלה שתוציא את המכמורתנים מהים.
קישור לעמוד הקמפיין למידע נוסף:
https://trawl-fishing.medpeople.org.il/

כשהים משחיר. הקרנת סרטו של רן לוי ימומרי. 8.6
2022-06-08 19:30 - 20:30
יום האוקינוסים הבינלאומי, יום רביעי 8.6, בשעה19:30, בית חנה סנש, שדות ים
הקרנת הסרט "כשהים משחיר"
ים כחול וחוף נקי הוא האידיאל של כל מי שאוהב ים.
אולם בוקר אחד הכל יכול להשתנות והים נצבע מכחול לשחור. אסון נפט קורה אחת לכמה שנים, בדרך כלל הרחק מכאן, במקום מבודד.
האירוע תופס כותרות לימים אחדים ואחר כך נעלם.
אבל הזיהום נשאר ואינו ממהר להתפוגג כמו הכותרות.
רן לוי-יממורי יצא לחוות כיצד מתמודדים בזיהום? מה השלכותיו על הים ועל המתפרנסים ממנו?
"כשהים משחיר" הוא תיעוד מרגש של אירוע הנפט שארע בחופי פרו בחודש פברואר השנה.
תקלות כאלה קורות, אך האם חברות הנפט והממשלות ערוכות להן?
כולנו חיים בקרבת הים, וכולנו רואים את האסדה המזדקרת מן הים. האם הגופים הממונים באמת מוכנים לכל תרחיש?
על מנת שנוכל להעריך את כמות המשתתפים אנא אשרו הגעתכם בהצטרפות לקבוצת ווטסאפ שקטה:
https://chat.whatsapp.com/E8rcboANXICKt1Vi9K2m7r

דיג בישראל - גיא לויאן. 30.5
2022-05-30 20:00 - 21:00
לכבוד עונת רביית הדייג, נשמע הרצאה חשובה ומעניינת בנושא ה"דייג בישראל" שתועבר על ידי:
גיא לויאן – מנהל מרחב ים מרכז ביחידה הימית ברשות הטבע והגנים.
בהרצאה נחשף לפעילות היחידה הימית ולדרכי האכיפה והפיקוח על הדיג בישראל, כאמצעי לשמירת הטבע ולהסדרת המרחב הימי.
30/05 יום שני ב 20:00
👈🏻 להרשמה להרצאה: https://bit.ly/38j9OCj
👈🏻 קישור לאיוונט: https://fb.me/e/3i5sId1aO

שבוע של ים בחודש האקלים
2022-05-22 08:00 - 2022-05-27 17:00
אנשי הים התיכון מזמינים אתכם לשבוע של ים הרצאות, מיצגים ותערוכות.
ההרצאות :
יום ראשון 22.5 18:30-20:00 -שמורות ימיות בים התיכון
מה הקשר בין שמורות ימיות לשמירה על הים?
הים חיוני לרווחתנו, אולם קיומו אינו בטוח. הוא סובל מזיהום, קידוח, דיג יתר ועוד פוגעים בו, וגם ממשבר האקלים: התחממות טמפרטורת המים, ופלישה מאסיבית של מינים זרים המערערים את המאזן האקולוגי.
רק בעזרת שמורות ימיות נוכל להגן על הצבים, הדולפינים, סוסוני הים, הצדפים, הדגים, האלמוגים ועל כל המערכת האקולוגית של הים התיכון.
מרצה: מייקל רפאל, רכז ארצי קואליציית אנשי הים התיכון.
—————
יום שלישי 24.5 18:30-20:00 – דוגמים צלול
מדוע מוזרמות שאריות תרופות לים שלנו?
בפרויקט "דוגמים צלול" שמנו לעצמינו למטרה להבין מה זורם לים שלנו בכל פעם שיורד גשם, דגמנו ומצאנו תוצאות מטרידות. האתגר עכשיו הוא להביא לשינוי המציאות.
בסיום ההרצאה תוקרן הכתבה של יפעת גליק על נושא הנקזים ששודרה בחדשות
מרצה: נדב דסברג, רכז קהילה ושיתופי פעולה בעמותת צלול.
———————
יום חמישי 26.5 18:30-20:00 – מגוון המינים ויונקים ימיים בישראל
לוויתנים, דולפינים וכלבי ים פוקדים את חופי ישראל, חלקם מבקרים נדירים ביותר וחלקם נוכחים בישראל באופן קבוע. חלקם בסכנת הכחדה חמורה, ועל אחרים אין מספיק מידע.
הרצאה של ד"ר אביעד שיינין , מנהל תחום טורפי על בתחנת מוריס קאהן לחקר הים, ומנהל מרכז הדולפין והים של עמותת דלפיס.
———-
שבוע הים הוא במסגרת חודש האקלים של מזא"ה 9, ובהתשתתפות ארגוני הים והסביבה:
צלול, אקואושן, החברה להגנת הטבע, דלפיס.
עמותת אקואושן תציג תערוכה של 'הרשת הארצית של מתנדבי חירום ים' ופעילות המתנדבים באירוע זיהום הזפת בחופי ישראל שאירע לפני שנה.
מבקרי התערוכה יוכלו להתנסות באתגר ניקיון הזפת במצע החולי.
עמותת דלפיס תציג תערוכת צילום משמורת ים אבטח הסביב הימית והסביבה החופית שבין אשדוד לזיקים.
יהיה מגניב. נשמח שתבואו, ותביאו חברים.
מוזמנים להירשם:
https://www.coing.co/TLV_mazeh9_Climatemonth/54182

קהילה מקבלת שמורה - מוזיאון ימי חיפה
2022-05-09 18:30 - 21:00
פתיחת ועדת שמורה ימית ראש הכרמל יום ב', 9/5/22 18:30-20:30 המוזיאון הימי הלאומי (אלנבי 198 חיפה)
18:30 – קבלת פנים
19:00 – ברכות
19:10 – חזון השמורות הימיות והכרות עם שמורת ים ראש כרמל. ד"ר רותי יהל, רשות הטבע והגנים. 19:30 – חשיבות שיתוף הקהילה באכיפה, ומשמעות השמורה למשתמשי ים. אייל מילר, רשות הטבע והגנים.
19:50 – קהילה מקבלת שמורה – מקרה בוחן שמורת אכזיב. אורן אגמון- החברה להגנת הטבע, ויובל אלון, אנשי הים התיכון
. 20:10 – נשים מחוללות שינוי סביבתי. רן לוי יממורי.
הרשמה בלינק : https://bit.ly/38jLZdk

סיורי פסח בשמורת שקמונה
2022-04-17 08:00 - 2022-04-20 17:00
סיורי פסח בשמורת שקמונה🌸🌷☘️
כל יום בחול המועד! 17-20/4 .
שקמונה מעל ומתחת למים 17-20/4 🏖🐳🐟🐠
להכיר את ה"כרמל הכחול", בסיור פריחה, טבע ומורשת בשמורת שקמונה היפהפייה ושכונת עין הים. לפרטים והרשמה: https://eventbuzz.co.il/lp/event/haifashik4
עלות משתתף: 25 ש"ח (מגיל 3 ומעלה).

ערב חשיפה ופעולה - נגד דיג מכמורתנים
2022-04-06 19:00 - 22:00
מכמורות עדיין קיימות בישראל והן מחסלות את הים – הורגות דגים, צבים, חתולי ים וכל יצור שנכלא בדרכן וממוטטות את המערכות האקולוגיות.
ממש בימים אלו מתנהל קמפיין מצד קואליציית ארגונים סביבתיים שמנסה להוציא את המכמורות מהמים, ולהציל את החיים בים התיכון!
אנחנו מזמינים אתכם.ן ביום רביעי ה6.4 בין השעות 19:00-22:00 בשושנה בר בשושנת העמקים לערב חשיפה וקריאה לפעולה!
לאורך הערב נצפה סרט דוקו בנושא ונשמע דוברים ומומחים בתחום שיעזרו לכולנו להבין על מה מאיים דייג המכמורות בישראל ואיך האיום הזה רלוונטי גם אלינו שחיים ביבשה.
מספר המקומות מוגבל אז מהרו להירשם בקישור 👈🏽https://forms.gle/jjbf9pbHR2M8uZ678

ניקוי חוף זיקים
2022-04-01 10:00 - 14:00
1/4 יום שישי, שבוע המעשים הטובים –
התנדבות מצילה חיים
ניקיון בחוף זיקים (הצלת חיות הים והיבשה) וחוף נקי כי זה הבית שלנו,
וניידת תרומת דם ( תרומת דם אחת, מצילה שלושה אנשים)
בין השעות 10:00-14:00
מוזמנים להצטרף ולהפיץ טוב, באווירה קהילתית ומשפחתית.

מחאת האקלים הבינלאומי - צעדה
2022-03-25 10:00 - 14:00
הצטרפו להפגנת ענק של מיליונים מכל רחבי העולם: מחאת האקלים!
ביום שישי -25.3 בשעה 10:00: בטיילת תל אביב.
משבר האקלים מאיים ומשפיע ישירות גם על הים, וכבר רואים את התוצאות ההרסניות.
הגיע הזמן לפעול ביתר תקיפות כדי לעצור ולהציל את העולם והים! חייבים חוק שיחייב פעולה נגד המשבר – הכוח נמצא בידיים שלנו!
נקודת מפגש: יום שישי 25.3 בשעה 09:30 טיילת פרישמן פינת הרברט סמואל.
פרטים נוספים אצל רכזי אנשי הים התיכון, או בהודעה בעמוד הפייסבוק של אנשי הים התיכון.

סיור - שקמונה מעל ומתחת למים
2022-03-19 10:00 - 12:30
לגלות את הטבע בעיר!
הצטרפו אלינו לטיול בפנינת טבע חיפאית- שמורה ימית וגן לאומי שקמונה. במהלך הטיול נכיר את ה"כרמל הכחול", תל שקמונה ותעשיית צבע הארגמן. נשמע על שמורות ימיות, נהנה מפריחה אביבית מרהיבה, ונחקור את החוף הסלעי בפעילות חווייתית לכל המשפחה.
להרשמה: https://eventbuzz.co.il/lp/event/haifa-19-03

הסוואה ותחפושות של חיות ימיות - מרצה עמרי שבת
2022-03-18 11:00 - 12:00
הכנתם כבר תחפושת לפורים?
פורים עבור חלק מבעלי החיים הוא דרך חיים ועולם המים עשיר בבעלי חיים המותאמים לסביבתם בדרכים מופלאות.
בואו לשמוע איך חיות הים עושות את זה בהרצאה מרתקת במוזיאון הימי
רחוב אלנבי 198 חיפה
הרשמה כרטיסים: https://did.li/rPKNf

למה צריך מדוזות - דור אדליסט
2022-03-04 15:00 - 17:00
מפגש מדע אזרחי בנושא מדוזות
מרצה דור אדילסט, מועדון אמיגו סרף מכמורת

נשים מחוללות מהפכות סביבתיות - מרצה רן לוי יממורי
2022-02-28 20:00 - 21:00
מזמינים אתכם להרצאה מרתקת כחלק מסדרת הרצאות שנתית – #חלון_לים_התיכון
נשמע מפיו של רן לוי יממורי, פעיל סביבתי ובמאי סרטים דקומנטריים, בהרצאה "נשים מחוללות מהפכות סביבתיות"
על נשים שהצליחו לחולל שינויים בדרכן המיוחדת. נפגוש את פיונה מידלטון – שהצליחה להציל כלבי ים מקטל מיותר, את חאצקה – שהפכה את החווה שלה בהולנד לבית חולים לציפורי בר, את שרה – חוואית בקניה שהקימה מרכז להצלת ינשופים וסיפור מרגש במיוחד של הומלסית בניו יורק שכל חייה סובבים סביב עזרה לציפורים.

מתי 28/2 ב 20:00 בזום
יש להירשם בקישור https://bit.ly/3ozSj5S

ניקוי חוף משאריות הזפת
2022-02-18 10:00 - 12:00
במלאת שנה לאסון הזפת. מונעים את אסון הזפת הבא.
נפגשים בחוף תל דור יום שישי 18.2
בשעה 10:00 (וויז- בית עלמין נחשולים)
איש קשר יובל-0545488240
להרשמה:
https://docs.google.com/forms/d/e/1FAIpQLSfzoHLaEm1K013sKc7S7v9fJATKi_Sj-mq5e8lzOGSU1CDIBg/viewform?vc=0&c=0&w=1&flr=0דור

חלון לים התיכון - הרצאה של פרופ' אורי שייניס
2022-01-31 20:00 - 21:00
הרצאה של פרופ' אורי שייניס , מייסד הארגון הבינלאומי ההתנדבותי *"טיים" . This-is-my-earth.org . על מנת לשמור על שמורות טבע חשובות בעולם, ארגונו רוכש שטחי טבע בעזרת גיוס המונים, באופן המאפשר לכל אזרח בכדור הארץ 🌏 להיות שותף פעיל בשמירת טבע. כל שקל בטיים קונה כ 2.5 מטר מרובע של יער ומונע פליטה של 43 ק"ג פחמן לאטמוספירה. עד כה רכש הארגון שטחים רבים ונרחבים בעולם, באמזונס, בקריביים, בקולומביה ועוד, ושטחים רבים נוספים מצויים בהליכי רכישה והגנה.
סרטון על הארגון👈 https://youtu.be/nH1FFgzvA6w
יש להירשם להרצאה בקישור 👈*https://bit.ly/3IR3TRV

מצילים את החיים בים התיכון - עוצרים את דיג המכמורות
2022-01-11 19:30 - 21:00
מוזמנים להשתתף בוובינר בנושא דיג מכמורות: מצילים את החיים בים התיכון – עוצרים את דיג המכמורות.
במפגש שייערך בזום הרצאות מרתקות:
להכיר את החיים הסודיים מתחת למים / מייקל רפאל, מנהל קואליצית אנשי הים התיכון
לגלות שגם דגים מרגישים! / חגי כהן, אנימלס
להכיר את בעיית דיג המכמורת – והפתרון עבור ישראל/ אלון רוטשילד, מנהל 'החצי הכחול', החברה להגנת הטבע
להיות חלק ממרדפים ימיים אחרי דיג בלתי חוקי /יובל אלרואי, פעילה ב Sea Shepherd
לקבל השראה מקבוצת פעילים שהעלתה את המכמורות לכותרות בעולם/ Rob Higgs and Sophie Miller, The Ocean Rebellion UK
להצטרף ולעזור לסגור את המכמורות/ שקד ארד, רכזת תחום בעלי-חיים סביבה ומזון, חיים וסביבה.
השתתפות בהרשמה בלינק: https://bit.ly/webinartrawlers
הצטרפות לקמפיין: https://bit.ly/endtrawlers

ניקוי הים הגדול בעולם 2021
2021-12-03 09:00 - 13:00
חוזרים לנקות בגדול את הים וחופי ישראל באירוע מחוף לחוף בכל הארץ!

ביום שישי 3.12.21 – יום ניקוי העולם הגדול בעולם, בים התיכון, בכנרת ובים סוף.
כנסו למפת החופים בהם מתקיים הניקוי: https://bit.ly/3qTmLd6
לאחר ההצלחה בשנה הקודמת בה 18,000 אנשים אספו למעלה מ-62 טון פסולת אנו יוצאים שוב להחזיר לים אהבה.

הים שלנו סובל מזיהום כבד שגורם להכחדת מינים רבים. הפסולת, הנפט, הקידוחים, ומשבר האקלים הם בין הסכנות הממשיות לבריאות הים ולבריאותנו.
שמורות ימיות הן הפתרון המוכח לשמירה על הים. אנו פועלים להקמת 30% שמורות ימיות/חופיות לאורך קו החוף בישראל, דורשים לאסור הכנסת פלסטיק וחד פעמי לכלל אזורי החוף והארץ, ופועלים לעצור את משבר האקלים שמשפיע גם על טמפרטורת הים, והחיים בו. הים.

השנה, נחזור לחופים ונחגוג את היום למען שמירה והגנה על הים במגוון אירועים שיתקיימו בחופים.
הרשמה: https://www.medpeople.org.il/lp/

בחוף אכדיה בהרצליה יתקיים האירוע המרכזי בהשתתפות ראש עירית הרצליה – משה פדלון, אופיר פינס מפורום רשויות החוף, ח"כ גילה גמליאל, ח"כ מוסי רז, ח"כ יוראי להב הרצנו, נציג האיחוד האירופאי, מייקל רפאל אנשי הים התיכון ועוד. כמו כן תתקיים הופעה של האמן איזי הראפר ושל זמרים נוספים.

מפת החופים בהם מתקיים ניקוי חופים בכל רחבי הארץ
רשימת האירועים (בנוסף לניקוי החופים) המתקיימים בחופים :

אילת:
13:00 – פארק המזרקות – הופעה של רביד פלוטניק
חוף זיקים:
סיור מודרך בחוף והדרכה מקצועית בנושא הפחתת פסולת.
טורניר כדורעף חופים
חוף חופית אשקלון:
הדרכה בנושא שמירה על הסביבה החופית.
החוף הנפרד אשקלון️:
מסלול אתגרים בנושא הים התיכון מלווה בפרסים.
חוף ניצנים:
סיור חופי והדרכה על שמורות טבע ימיות .
חוף החשמל אשדוד:
פעילות ספורטיבית משולבת ניקיון והדרכה על צריכה נכונה.
חופי אשדוד (אורנים ובאר שבע)️:
הדרכה בנושא משבר האקלים.
חוף הצוק צפון תל אביב:
12:00 – מיטב הדיג'ייז בישראל שינגנו במערכת סאונד סולארית ייחודית.
חוף טרומפלדור תל אביב:
12:00 בניית מיצג מהבדלים בצורת מסיכת קורונה גדולה.
חוף שפך הירקון, תל אביב:
10:00 שעת סיפור חוויתית עם גבריאל הדר והסופר אלעד וינגרד.

חוף זבולון הרצליה:
אקופריקו -"פעילות עשו זאת בעצמכם" יצירת תיקים מחולצות בשימוש חוזר ונוזל דוחה יתושים. לטובת הפעילות הנכם מוזמנים להביא חולצות שאינן בשימוש.
חוף הכוכבים הרצליה:
מעגל מתופפים: סדנת תיפוף של צליל וקצב לכל המשפחה.
חוף אכדיה צפון:
"הסביבטרון מקיימים ונהנים". דמויות שטח מחופשות הבאות באינטראקציה עם קהל
חוף אכדיה דרום:
משחקים והפעלות, הדרכה על שגריר הים התיכון, פלסטיק ושמורות.
13:00-14:00 הופעה של איזי הראפר .

חוף בית ינאי:
14:30 מדורה מחממת עמדת באלאנס, יצירה
יוגה שקיעה, סדנת תיפוף זיסו, ועוד
חוף געש:
9:00-12:30 – הדרכות בנושא שגריר הים התיכון, פלסטיק ושמורות .
חוות הגלישה :
9:00-12:30 הדרכה בנושא שגריר הים התיכון, פלסטיק ושמורות.
– הרצאה "עולמה של בת הים" – טל רז.
חוף תל תנינים:
09:00-14:00 פעולת פוטו אופ לקידום קמפיין אסדת הגז.
חוף נחשולים:
13:30 בחצר מוזיאון "המזגגה" הופעה של 'שאמן שאמן' וטקס הדלקת נרות עם ראש המועצה אסיף איזק.
שמורת טבע חוף גלים:
11:00 בניית מסלול מכשולים ופעילות תנועה בעזרת האשפה שנאסוף.
12:00 בניית מנדלה ענקית של אשפה ממויינת.
במהלך כל היום רשת כדורעף ומשחקי חוף.
שדות ים
09:00-13:00 -עמדות הסברה וסינון מיקרופלסטיק מהחול. יצירת מיצגים מהפסולת שנאספה.
מעין צבי:
תחרות ותערוכת צילומי ים.
חוף המבצר – עתלית:
9:00-14:00 מתחם הסברה אינטראקטיבי עם הפעלות לכל המשפחה.
שיעורי יוגה פתוחים לקהל, הרצאות.
חוף שקמונה:
9:00-13:00 סיורים חווייתיים בחוף הסלעי ובגן הלאומי, סדנת יוגה קלפי לבחירת שגריר הים התיכון. פעילות על שמורות ימיות, ופסולת ימית. ניקוי זפת (חוף שקמונה דרום – מעל גיל 18)..

חוף התמרים עכו דרום :
"זיהום נחלים והקשר לים". הילל גלזמן מרשות הטבע והגנים.
עכו צפון :
בחירת השגריר של הים התיכון.
סיורי חוף על טבלאות הגידוד.
פעילות חופית חוויתית עם אורה מהרשת הירוקה.
בוסתן הגליל:
לאורך היום: סיורי חוף על טבלאות הגידוד עם מדריך מהחברה להגנת הטבע. בחירת שגריר הים התיכון .
שבי ציון:
הרצאה: משבר האקלים מיקרו פלסטיק והכוח של רשתות חברתיות בסיוע לשמירת החוף והים עם עופר קרן.
לאורך היום – בחירת שגריר הים התיכון,
וסיורי חוף על טבלאות הגידוד עם מדריכי ההחברה להגנת הטבע.
קפלן נהריה:
08:00 – מדיטציה בחוף עם נתנאל והדר.
במהלך היום: סיורי חוף וטבלאות הגידוד עם מדריכי החברה להגנת הטבע .
אכזיב דרום:
על השמורה הימית " ים אכזיב". עם מנור גורי פקח רשות הטבע והגנים.
בחירת השגריר של הים התיכון .
אנדרטה אכזיב:
10:00 ו-12:00 – " לב ים" – להרגיש את הים מבפנים. עם ד'ר איריס סלומון הר אבן.
לאורך היום: פעילות רשות הטבע והגנים, בחירת שגריר הים התיכון,
ראש הנקרה- בצת:
0800 – יוגה עם סופיה.
10:00 -מי הם שומרי החוף והים אנשי הים התיכון. עם טלי טריינין.
לאורך היום. בחירת השגריר הימי. "עין הצדף" -טקסי ברכה אישיים ימיים במסורת השמאנית.

הגעתם לנקות באחד מהחופים ביום ניקוי הים הגדול 2021 ? דווחו לנו באפליקצית מפת החופים CleanCoin ותזכו בפרסים!
לינק להורדת האפליקציה: https://www.clean-coin.com/

צילמתם את עצמכם מנקים את החוף? העלו את התמונות בלינק המצורף כדי שכולם יראו: http://lp6.me/AnwPe

בין הארגונים השותפים: צלול, החברה להגנת הטבע, דלפיס, אקואושן, חיים וסביבה, רשות הטבע והגנים, אנו עושים שינוי, מגמה ירוקה, גרינפיס, הקואליציה למניעת זיהום פלסטיק בישראל, הורים למען אקלים ישראל, אקלים ישראל, הבית של מורות ומורי היוגה בישראל, גולשים מרחיקים את אסדות הגז, המרד בהכחדה, שומרי הבית, ישראל נגד משלוחים חיים Plastic Free Israel, Israel Climate Save, Clean Beach, Just A Moment, Clean the Butts. Israel Climate Save ועוד.
כמו כן שותפים לארגון האירוע עיריות ומועצות אזוריות מכל הארץ.

מצעד האקלים 2021
2021-10-29 08:00 - 09:00
אנו, אזרחי ואזרחיות ישראל והעולם, צעירים ומבוגרים, מכל קצוות ישראל והקשת הפוליטית – מתאחדים לקריאה משותפת לממשלת ישראל להצטרף למדינות רבות ברחבי העולם: לקחת אחריות ולהכריז על מצב חירום אקלימי בישראל!
_ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _
משבר האקלים הוא הגורם לשריפות הנוראיות בישראל ובכל רחבי העולם החל מסיביר, צפון אמריקה, אירופה ואוסטרליה אשר מחרבות כל מה שעומד בדרכן, ולאירועי גשם קיצוניים הגורמים לשטפונות כמו בגרמניה, ניו יורק וצרפת וגובים חיי אדם יקרים.
ישראל מתחממת בקצב מהיר פי 2 מהממוצע העולמי, וע"פ דו"ח המדענים של הIPCC אך ורק מדיניות נחושה ומיידית תוביל למיתון משבר האקלים ותאפשר לאנושות להתמודד ולמנוע עלייה של למעלה מ-2 מעלות צלסיוס בממוצע העולמי.
ועידת האקלים העולמית בגלזגו בנובמבר הקרוב חייבת להיות נקודת המפנה בהיסטוריה האנושית והישראלית, לשם כך אנו חייבים להתאחד על מנת להיאבק בתאגידים הגדולים אשר פעילותם מאיצה את תופעות המשבר.
**אנו חייבים להתאחד כדי לשנות את המדיניות של ממשלת ישראל וממשלות העולם**
אנחנו חלק מתנועה העולמית הגדולה בהיסטוריה – זה הזמן לפעול ולהוביל את העולם למקום טוב יותר עבורנו ועבור הטבע היקר שלנו, שיאפשר לנו, לכולנו, חיים טובים יותר, בריאים יותר וצודקים יותר.
מה אנחנו דורשים?
הכרזת מצב חירום אקלימי – אקולוגי
א. עצירה מיידית של כל התוכניות העתידיות לחיפוש מקורות גז ונפט חדשים ולהקמת תשתיות ותחנות חדשות של אנרגיה פוסילית.
ב. קידום מדיניות 0 פגיעה בשטחים פתוחים והכרזה מאסיבית על שמורות טבע ביבשה ובים וזאת על מנת למנוע את קריסת המערכות האקולוגיות.
ג. שיפור משמעותי לכיוון כלכלה דלת פחמן וקידום מדיניות 0 פליטות עד 2050 בתעשייה, בתחבורה, בחקלאות ובכל ענפי המשק.
ד.תכנון והוצאה לפועל של תוכנית שאפתנית למעבר מהיר וצודק לאנרגיות מתחדשות, בשאיפה להגיע כמה שיותר מהר לאיפוס פחמני בתעשיה, באופן שאינו פוגע בטבע הישראלי ובשיתוף כלל הציבור וציבור העובדים בפרט.
ה. חיזוק שיתופי הפעולה והקשרים עם מדינות האזור על מנת לקדם פתרונות סביבתיים חוצי גבולות עם שכונתינו הקרובות והרחוקות.
ו. גיבוש והוצאה לפועל של תכנית שיקום וסיוע לקהילות שסבלו ויסבלו מהשלכות משבר האקלים.
ז. גיבוש והוצאה לפעול של תוכנית שיקום אקולוגי לאזורים שנפגעו מהשלכות משבר האקלים.
ז. חינוך על משבר האקלים במערכת החינוך הפורמלית והבלתי פורמלית ובהגברת המודעות של כלל אזרחי ישראל – לקיומו של משבר אקלים ובצורך לפעול לעצירתו.
אנו קוראים וקוראות לשותפות ולשותפים שלנו, למקבלי ההחלטות בממשלה ובכנסת, במגזר העסקי, בחברה האזרחית ובאקדמיה לצעוד יחד איתנו ב-29.10.21 ולקדם את הדרישה למען חיים ועתיד טוב יותר עבורנו, עבור הדורות הבאים וכלל החיים על כדור הארץ.

תחרות צילום בנושא שמורת ים אבטח/ניצנים
2021-09-30 18:00 - 21:30
מוזמנים להצטרף לתחרות צילום The eyes of the sea , בחוף ניצנים ושמורת-ים אבטח, תחרות הצילומיםבמטרה לתמוך בהכרזת השמורה ים אבטח.
התחרות פתוחה לצילומים מהמרחב הימי בין אשדוד לזיקים (גם צילומים ישנים), בשלוש קטיגוריות:
● הסביבה החופית (לאורך רצועת חוף ניצנים המוכרז והשמורה החופית).
● הסביבה הימית – מעל פני המים (בכל המרחב הימי שבין אשדוד לזיקים כולל).
● הסביבה הימית – מתחת לפני המים (בכל המרחב הימי שבין אשדוד לזיקים כולל).
בכל אחת מהקטגוריות יוענקו פרסים לשלושת המקומות הראשונים.
לוחות זמנים
רישום לתחרות עד ה-1/09/2021.
צילומים מועמדים יוצגו בתערוכה פתוחה בחוף ניצנים במהלך חול המועד סוכות בתאריכים 22-24.09.2021 (התערוכה תנדוד למקומות נוספים בדרום).
הכרזת הזוכים: יום חמישי 30.9.21 בחוף ניצנים.
מטרת התחרות היא לעורר מודעות לנושא ההגנה על הים בכלל, והכרזת שמורת ים אבטח בפרט. שמורה שתשתרע במרחב הימי בין הערים אשדוד בצפון ואשקלון בדרום, ובה מדגם מייצג של המגוון הביולוגי באזור, כולל הדולפין המצוי.
התחרות ביוזמת קהילת הדרום של אנשי הים התיכון ועמותת דלפיס – הפועלת למען היונקים הימיים, ובשיתוף החברה להגנת הטבע, רשות הטבע והגנים, מועצה אזורית חוף אשקלון ואיגוד ערים לאיכות בסביבה נפת אשקלון.

התחרות אינה למטרות רווח, והשימוש בתוצרים הינם לפעילות למען הסביבה הימית.
רישום לתחרות: www.eyes4sea.com ‌
פרטים נוספים: שני טובול 0508335796 medseapeople@gmail.com

מי יהיה שגריר הים התיכון? הרצאה בזום
2021-09-14 20:00 - 21:00
כ- 170,000 מינים של יצורים ימים חיים בים התיכון. כמה מהם אתם מכירים?
בהרצאה של ד"ר אסף אריאל יוצגו בהרחבה 7 מינים שבחרנו מתוך מאות האלפים, נכיר אותם ואת תרומתם האקולוגית, את הסכנות והאיומים החלים עליהם, ואת הסיבות שבגינן כדאי לבחור דווקא בהם לתואר שגריר הים התיכון.
שבעת המינים הללו מועמדים לבחירה בתחרות שגריר הים התיכון. אחד מהם יזכה לכתר.
בחלק השני של הערב – נציג את הפרוייקט ואת הדרכים להשתתף ולסייע לנו להפיץ את התחרות.
הצבעה לתחרות: https://www.shagrir.ecoocean.org/
מרצים:
מרצה:ד"ר אסף אריאל- המנהל המדעי של עמותת אקואושן.
מנחה עינת צוקרמן טל- רכזת קהילת ים שרון ופרויקט "שגריר הים התיכון"
ההרצאה תועבר בזום: https://us06web.zoom.us/j/82326741681

קיקט מרקט
2021-08-25 16:00 - 23:00
יריד הגלישה והאופנה מגיע גם אלינו לחצר השוק.
קיקט מרקט מגיעים עם שלל מעצבים נדירים מכל רחבי הארץ
גלשנים, ביגוד, מלא אקססוריז, אנשים יפים,
מוזיקה טובה.
הופעה חיה של סניור הרושס בקצב לטיני.
האירוע בחסות צלול ואנשי הים התיכון שמביא את הערך המוסף איתו ליריד.
אירוע ללא פלסטיק, אירוע ששומר ומקדם את השמורות הימיות שלנו. ניתן לסרוק את הQR שיש בתמונה.
מתי מגיעים? יום רביעי ה25.8 בשעה 17:00
לאן? חצר השוק פרדס חנה
להגיע עם מזוודות ריקות.
